cyanic-selkie/wikianc huggingface dataset:
พีซี-บีเอสดี
พีซี-บีเอสดี (PC-BSD) เป็นเหมือนกับ Unix ตัวหนึ่ง เป็นระบบปฏิบัติการแบบ คอมพิวเตอร์แบบตั้งโต๊ะ ที่มีพื้นฐานบน FreeBSD ซึ่งคล้ายกับ DesktopBSD มันมีจุดมุ่งหมายเพื่อให้ง่ายต่อการติดตั้ง โดยใช้กราฟิกในการติดตั้งโปรแกรม และง่ายต่อการใช้งาน โดยมีค่าพื้นฐานมาจากระบบปฏิบัติการ KDE ก่อนการติดตั้งมีการติดต่อกับผู้ใช้เป็นระบบกราฟิก PC-BSD ยังเตรียมไดร์ฟเวอร์ของ nVidia ไว้เพื่อ ความง่ายและรวดเร็วของฮาร์ดแวร์ และมีข้อกำหนดในการติดต่อเป็นแบบ 3D Desktop Project PC-BSD ในปัจจุบันเป็นซอฟต์แวร์ติดตั้งแบบกราฟิกที่กำลังพัฒนา ซึ่งจะติดตั้งเป็นแบบ package ในเดือน สิงหาคม 2006 มันถูกโหวดให้เป็น สุดยอดระบบปฏิบัติการที่เป็นมิตรกับผู้เริ่มต้น โดยเวป OSWeekly.com ตั้งแต่ วันที่ 10 ตุลาคม 2006 iXsystems เป็นผู้สนับสนุน ในเรื่องการแก้ปัญหาฮาร์ดแวร์ให้กับ PC-BSD ในเดือน พฤศจิกายน 2007 iXsystems ได้มีข้อตกลงที่จะให้แจกจ่ายให้ Fry's Electronics ได้มีส่วนร่วมกับ PC-BSD เวอร์ชัน 1.4 ในเดือน มกราคม 2008 iXsystems ได้มีข้อตกลงที่คล้ายๆกัน ให้กับ Micro Center
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดลพบุรี
ประวัติ
สืบเนื่องมาจากในปีพุทธศักราช 2538 มหาวิทยาลัยรามคำแหงได้เห็นความสำคัญทางด้านการศึกษาไปสู่ภูมิภาคและชนบท ทั้งนี้เป็นการสร้างความเสมอภาคและความเท่าเทียมทางการศึกษาให้กับประชาชนผู้ด้อย โอกาสที่อยู่ห่างไกลในส่วนภูมิภาคจึงได้จัดทำ"โครงการการจัดตั้งมหาวิทยาลัยรามคำแหง สาขาวิทยบริการ เฉลิมพระเกียรติ "ส่วนภูมิภาค" โดยจะให้ครอบคลุมทั่วทุกภูมิภาค เพื่อเฉลิมพระเกียรติ ในวโรกาสที่ พระบาทสมเด็จพระเจ้าอยู่หัวภูมิพลอดุลยเดช ได้เสด็จขึ้นครองราชย์สมบัติครบ 50 ปี เพื่อเป็นการเปิดโอกาสให้แก่ประชาชนใน จังหวัดลพบุรี และจังหวัดใกล้เคียง ได้มีโอกาสได้รับการเพิ่มพูนความรู้ ในระดับที่สูงขึ้น ผู้ว่าราชการจังหวัดลพบุรีในขณะนั้น (นายทวีศักดิ์ เวียงวิเศษ) นายกเทศมนตรีเมืองลพบุรี (นายประเวศ พุ่มพวง) และอธิการบดี มหาวิทยาลัยรามคำแหง (ศาสตราจารย์รังสรรค์ แสงสุข) ได้ปรึกษาและตกลง ที่จะเปิดมหาวิทยาลัยรามคำแหงขึ้นที่จังหวัดลพบุรี ในหลักสูตร ระดับปริญญาตรี และ ปริญญาโท โดยมุ่งหวังที่จะให้เป็นประโยชน์โดยตรงต่อ่ประชาชนในท้องถิ่นที่ห่างไกลจะได้มีโอกาสในการศึกษาเทียบเท่ากับผู้ที่อยู่ในเมืองหลวง และไม่ต้องเข้าไปศึกษาเล่าเรียนในเมืองหลวงสำหรับการก่อตั้งมหาวิทยาลัยรามคำแหงที่จังหวัดลพบุรีในครั้งนี้จะเรียกชื่อว่า มหาวิทยาลัยรามคำแหง สาขาวิทยบริการ เฉลิมพระเกียรติ จังหวัดลพบุรี ตั้งอยู่ ณ บ้านห้วยเปี่ยมตำบลป่าตาล อำเภอเมืองลพบุรี จังหวัดลพบุรี  พื้นที่ประมาณ 26 ไร่ 1 งาน 1 ตารางวา
ปณิธาน
สาขาวิทยบริการเฉลิมพระเกียรติ จังหวัดลพบุรี มุ่งเน้นการพัฒนาในด้านต่าง ๆ ดังนี้
พีซี-บีเอสดี
ประวัติ
FreeBSD ได้รวมรวบเอาระบบปฏิบัติการต่างๆที่มีไว้ใน PC-BSD
การจัดการ package
การจัดการ package ของ PC-BSD ได้หยิบเอาความต่างที่เข้าใกล้กับการติดตั้งระบบปฏิบัติการ Unix อื่นๆ แทนการใช้ประโยชน์ FreeBSD port หรือ ระบบ package PC-BSD ใช้ไฟล์ ชนิด .txz เมื่อคุณ ดับเบิ้ลคลิ้ก จะมีหน้าต่างแสดงขึ้นมาให้คุณติดตั้ง ซอฟต์แวร์ package และ Library ทั้งหมดจะถูกติดตั้งเองใน directory ชื่อ /usr/local เพื่อลดความสับสนว่า Binary Program อยู่ที่ใด และลดความเป็นไปได้ที่จะเกิดความเสียหายกับ system library เมื่อถูก upgrade หรือ เปลี่ยนแปลง การจัดการ package ของ PC-BSD ยังใส่ใจในเรื่องของการสร้างลิงก์ใน KDE menu บน KDE desktop
ในปัจจุบันผู้พัฒนา PC-BSD กำลังพัฒนา ระบบ txz แบบใหม่ ซึ่ง รวบรวม track FreeBSD และกำเนิด txz ใหม่จาก port เหล่านั้น โดยอัตโนมัติ ให้เป็นประจำ โครงการ PC-BSD ได้ถูกเรียกร้องให้เป็นแบบของการจัดการ package ซึ่ง จะคล้ายๆกับ ระบบปฏิบัติการหลักของ Microsoft Windows จะใช้ง่ายกว่าระบบปฏิบัติการ Unix ตัวอื่นๆ
การอนุญาต
ตั้งแต่มีการขอ License ก็ได้มีความขัดแย้งในเรื่องของอุดมการณ์ระหว่าง General Public License (GPL) กับ BSD License จุดมุ่งหมายทั่วไปจากการประเมินงานของค่าย BSD เกี่ยวกับ PC-BSD ต้นฉบับได้มี code ที่อยู่ภายใต้ License ของ GPL ขณะที่ Open Source BSD ที่สืบทอด License ส่วนมาก ไม่ได้รวมอยู่ภายใต้ BSD License GPL ต้นฉบับถูกใช้เพราะ PC-BSD project ใช้ QT toolkit จากการพัฒนาส่วนติดต่อ และผู้พัฒนาอยู่ภายใต้ ความติดใจที่จะใช้ application นั้น QT toolkit จะต้อง License ภายใต้ GPL หรือ QPL อย่างไรก็ตาม นี่คือสิ่งที่ไม่ถูกต้อง และ PC-BSD project หลังจากที่ License ใหม่อีกครั้ง code นี้ก็อยู่ภายใต้ BSD License
อากาเดมีเดโบซาร์
อากาเดมีเดโบซาร์ หรือ สถาบันวิจิตรศิลป์ (Académie des Beaux-Arts, Academy of Fine Arts) หมายถึงองค์การปราชญ์ (learned society) ที่เป็นหนึ่งในห้าสถาบันแห่งฝรั่งเศส (Institut de France)
อากาเดมีเดโบซาร์ก่อตั้งขึ้นเมื่อปี ค.ศ. 1795 โดยการรวมสถาบันสามสถาบันเข้าด้วยกัน
ในปัจจุบันอากาเดมีเดโบซาร์จัดรางวัลทางด้านศิลปะขึ้นหลายรางวัล รวมทั้งรางวัลสำคัญหกรางวัล
รูปยี่สิบเหลี่ยม
ในทางเรขาคณิต รูปยี่สิบเหลี่ยม (icosagon) คือ รูปหลายเหลี่ยมที่มี 20 ด้าน และมี 20 มุม'''
รูปยี่สิบเหลี่ยมปกติ หรือ รูปยี่สิบเหลี่ยมด้านเท่า นั้นมีมุมภายในมุมละ 162° ส่วนพื้นที่ของรูปยี่สิบเหลี่ยมด้านเท่า ที่มีความยาวด้าน a เท่ากับ
<BR>การเขียนรูปยี่สิบเหลี่ยมแบบปกติ
ซูดีร์มันคัพ
ซูดีร์มันคัพ หรือที่คนไทยรู้จักในชื่อ สุธีรมานคัพ (Sudirman Cup) เป็นการแข่งขันแบดมินตันประเภททีมผสมชิงแชมป์โลก จัดขึ้นทุก ๆ 2 ปี โดยให้เกียรติ ดิก ซูดีร์มัน นักแบดมินตันชาวอินโดนีเซีย ผู้ก่อตั้งสมาคมแบดมินตันอินโดนีเซียขึ้น การแข่งขันจะเป็นการแข่งขันประเภททีมแบ่งเป็น 5 ประเภทได้แก่ ชายเดี่ยว, หญิงเดี่ยว, ชายคู่, หญิงคู่ และคู่ผสม โดยนำทีมที่ชนะเข้ารอบต่อไป การแข่งขันแบดมินตันซูดีร์มันคัพ จัดขึ้นครั้งแรก ณ จาการ์ตา ประเทศอินโดนีเซีย ระหว่างวันที่ 24-29 พฤษภาคม พ.ศ. 2532 และเวียนไปจัดแต่ละประเทศทุกๆ 2 ปี
ลักษณะการแข่งขัน
การแข่งขันจะแบ่งการแข่งขันออกเป็น 7 กลุ่มจากทุกประเทศ ,ทวีป ,ทั่วโลก โดยจะนำทีมจากกลุ่มที่ 1 เท่านั้นที่จะมีสิทธิ์เข้าไปแข่งขันเพื่อชิงถ้วยซูดีร์มันคัพได้
โอโซน (แก้ความกำกวม)
โอโซน อาจหมายถึง
อินเตอร์สเตต 80
อินเตอร์สเตต 80 (Interstate 80 หรือ I-80) เป็นทางหลวงที่จำกัดการเข้าถึงในสหรัฐอเมริกาที่เริ่มต้นจากดาวน์ทาวน์นครซานฟรานซิสโก รัฐแคลิฟอร์เนีย สิ้นสุดที่ทีเนก รัฐนิวเจอร์ซีย์ ในพื้นที่ปริมณฑลนครนิวยอร์ก (New York City Metropolitan Area) ทางหลวงสายนี้กำหนดขึ้นเป็นเส้นทางของระบบทางหลวงอินเตอร์สเตตในปี ค.ศ. 1956 การก่อสร้างช่วงสุดท้ายเปิดให้บริการในปี ค.ศ. 1986 เป็นทางหลวงอินเตอร์สเตตที่ยาวที่สุดอันดับสองของสหรัฐอเมริกา รองจากอินเตอร์สเตต 90 อินเตอร์สเตตสายนี้ผ่านตัวเมืองใหญ่หลายเมือง ได้แก่ โอกแลนด์ แซคราเมนโต รีโน ซอลต์เลกซิตี โอมาฮา ดิมอยน์ และโทลีโด รวมถึงผ่านเมืองชิคาโก คลีฟแลนด์ และนครนิวยอร์ก แต่ไม่ได้เข้าสู่ตัวเมือง
อินเตอร์สเตต 80 เป็นทางหลวงอินเตอร์สเตตที่ใกล้เคียงกับทางหลวงสายประวัติศาสตร์สายแรกที่ข้ามสหรัฐอเมริกาที่ชื่อ ทางหลวงลินคอล์น เป็นอย่างมาก และมีเส้นทางไปตามทางหลวงทางประวัติศาสตร์สายสำคัญหลายสาย สำหรับอินเตอร์สเตต 80 ในช่วงจากชิคาโกจนถึงยังส์ทาวน์เป็นถนนที่เก็บค่าผ่านทาง ประกอบด้วย อินดีแอนาโทลโรด (Indiana Toll Road) และโอไฮโอเทิร์นไพก์ (Ohio Turnpike) นอกจากนี้ อินเตอร์สเตต 80 มีการใช้เส้นทางร่วมกันกับอินเตอร์สเตต 90 จากพอร์ทิจไปจนถึงอิลิเรีย
ราชอาณาจักรตาฮีตี
ราชอาณาจักรตาฮีตี ก่อตั้งขึ้นโดยพระเจ้าโปมาเรที่ 1 ด้วยความช่วยเหลือของมิชชันนารีอังกฤษและพ่อค้ายุโรป โดยได้รวบรวมหมู่เกาะต่างๆ เข้าด้วยกัน และก่อตั้งเป็นราชอาณาจักร ต่อมาในสมัยของพระเจ้าโปมาเรที่ 2 อาณาจักรก็เริ่มก้าวหน้า มีความรุ่งเรืองและเป็นที่ยอมรับมากขึ้น แต่อาณาจักรก็ต้องเผชิญกับการล่าอาณานิคมเช่นเดียวกันกับดินแดนโปลินีเซียอื่น ๆ เช่น ราอีอาเตอา, ฮูอาฮีเน, บอราบอรา, ฮาวาย, ซามัว, ตองงา, ราโรตองงา และนีอูเอ ในศตวรรษที่ 19
ตาฮีตีต้องตกเป็นรัฐอารักขาของฝรั่งเศสในปี ค.ศ. 1842 และดินแดนส่วนใหญ่ถูกยึดเป็นอาณานิคมของฝรั่งเศส ใน ค.ศ. 1880 สถาบันพระมหากษัตริย์ถูกยกเลิกโดยฝรั่งเศสหลังจากนั้นไม่นาน แม้ว่าจะยังคงมีการอ้างสิทธิในราชบัลลังก์และยังคงหวังว่าจะมีการฟื้นฟูสถาบันพระมหากษัตริย์ บางคนอ้างว่าการกระทำในการยกเลิกระบอบกษัตริย์อย่างฉับพลันเป็นการกระทำที่มิชอบด้วยกฎหมายและขัดต่ออำนาจศาล
การหยุดรัฐบาลกลางสหรัฐ พ.ศ. 2561
การหยุดรัฐบาลกลางสหรัฐเริ่มเมื่อเวลาเที่ยงคืนตามเขตเวลาตะวันออก เมื่อวันที่ 20 มกราคม 2561 หลังไม่สามารถผ่านร่างกฎหมายจัดหาเงินทุนที่เกี่ยวข้องสำหรับการดำเนินการและหน่วยงานของรัฐ เกิดจากข้อพิพาทเกี่ยวกับการขยายสถานภาพของบุคคลที่ได้รับผลจากนโยบายการเข้าเมืองมาตรการผ่อนผันแก่ผู้เข้าเมืองเด็ก (Deferred Action for Childhood Arrivals, ย่อ DACA) และผู้ที่ได้รับการคุ้มครองตามโครงการนี้ควรถูกเนรเทศหรือไม่ นอกจากนี้ยังมีข้อพิพาทว่าควรมีการจัดหาเงินทุนแก่การสร้างกำแพงชายแดนเม็กซิโก–สหรัฐหรือไม่ ซึ่งเป็นนโยบายหลักหมุดระหว่างการรณรงค์หาเสียงประธานาธิบดีของดอนัลด์ ทรัมป์
การหยุดรัฐบาลกลางนี้เป็นการหยุดครั้งแรกในประวัติศาสตร์สหรัฐในขณะที่พรรคการเมืองเดียวกันครองเสียงข้างมากทั้งสองสภาและทำเนียบขาว (คือ พรรคริพับลิกัน) การหยุดปี 2561 เริ่มเมื่อวุฒิสภาสหรัฐไม่สามารถอนุมัติร่างกฎหมายที่สภาผู้แทนราษฎรผ่านเพื่อเปิดรัฐบาลต่อได้ การหยุดสิ้นสุดเมื่่อสมาชิกวุฒิสภาพรรคเดโมแครตตกลงยุติการอภิปรายประวิงเวลาและปิดอภิปรายด้วยคำมั่นว่าพรรคริพับลิกันจะอนุญาตให้มีการถกเถียงในกฎหมายอีกฉบับชื่อรัฐบัญญัติดรีมก่อนมติต่อเนื่องหมดอายุเมื่อวันที่ 8 กุมภาพันธ์ 2561
เบื้องหลัง
ปีงบประมาณ 2561 ของรัฐบาลสหรัฐเริ่มเมื่อวันที่ 1 ตุลาคม 2560 เนื่องจากยังไม่ผ่านร่างกฎหมายการจัดสรรเงินตามระเบียบเพื่อจัดหาเงินทุนแก่รัฐบาล รัฐสภาจึงจัดหาเงินทุนแก่รัฐบาลผ่านมติต่อเนื่องชั่วคราวสามมติ การจัดหาเงินทุนแก่รัฐบาลขยายเวลาจนถึงวันที่ 8 ธันวาคม 2560 22 ธันวาคม 2560 และ 19 มกราคม 2561 ตามลำดับ
การเจรจาร่างกฎหมายการจัดสรรเงินถาวรติดกับด้วยข้อพิพาทเรื่องนโยบายการเข้าเมืองมาตรการผ่อนผันแก่ผู้เข้าเมืองเด็ก (DACA), DACA เป็นนโยบายการเข้าเมืองของสหรัฐที่อนุญาตให้ปัจเจกบุคคลบางส่วนที่เข้าประเทศเป็นชนกลุ่มน้อย และเข้าหรืออยู่ในประเทศโดยไม่ชอบด้วยกฎหมาย ให้ได้รับมาตรการผ่อนผันการเนรเทศระยะเวลาสองปีที่ต่ออายุได้และมีสิทธิรับใบอนุญาตทำงาน ในปี 2560 มีปัจเจกบุคคลประมาณ 800,000 คน ที่ขึ้นทะเบียนในโครงการที่ DACA สร้าง รัฐบาลโอบามาตั้งนโยบายดังกล่าวผ่านการกระทำของฝ่ายบริหารในเดือนมิถุนายน 2555 เพื่อสนองต่อรัฐสภาที่ไม่สามารถผ่านรัฐบัญญัติดรีม (DREAM Act) รัฐบาลทรัมป์เลิก DACA ในเดือนกันยายน 2560 โดยกำหนดวันหมดอายุในเดือนมีนาคม 2561 โดยแถลงความนิยมว่ารัฐสภาควรผ่านวิธีแก้ปัญหาตามกฎหมาย
การหยุด
วันที่ 19 มกราคม 2561 รัฐบัญญัติการขยายอายุการจัดสรรเงินต่อเนื่องปี 2018 (H.R. 195) อยู่ระหว่างการพิจารณาเพื่อขยายเวลาการจัดหาเงินทุนถึงวันที่ 16 กุมภาพันธ์ 2561 ร่างกฎหมายผ่านสภาผู้แทนราษฎรเมื่อวันที่ 18 มกราคม แต่การออกเสียงลงคะแนนปิดอภิปรายในวุฒิสภาไม่ผ่าน มีผู้สนับสนุน 50 และคัดค้าน 49 ในขณะที่ต้องอาศัย 60 เสียงเพื่อยุติการอภิปรายประวิงเวลาที่มีพรรคเดโมแครตเป็นผู้นำ เมื่อเวลาประมาณ 22:45 น. ตามเวลามาตรฐานตะวันออก มีสมาชิกวุฒิสภาพรรคริพับลิกันห้าคน พรรคเดโมแครตห้าคนออกเสียงเห็ยชอบกับญัตติปิดอภิปรายในมติ ส่วนริพับลิกันสี่คนออกเสียงคัดค้านการปิดอภิปราย มติต่อเนื่องที่ผู้นำพรรคริพับลิกันสนับสนุนนี้ รวมการอนุญาตโครงการประกันสุขภาพเด็ก (CHIP) หกปีซึ่งไม่ได้รับเงินทุนตั้งแต่เดือนตุลาคม และชะลอภาษีสาธารณสุขหลายรายการซึ่งเกิดจากรัฐบัญญัติการบริบาลที่เสียได้ เดโมแครตนิยมมติสั้น ๆ ที่กินเวลาไม่กี่วัน โดยเจตนาเจรจาให้รวมการขยายเวลานโยบาย DACA
พายุเฮอริเคนอิสมาเอล
พายุเฮอริเคนอิสมาเอล (Hurricane Ismael) คือพายุเฮอริเคนขนาดอ่อน ซึ่งก่อตัวขึ้นในช่วงฤดูพายุเฮอริเคนแปซิฟิก พ.ศ. 2538 โดยพายุเริ่มก่อตัวในวันที่ 12 กันยายน ค.ศ. 1995 (พ.ศ. 2538) และกลายเป็นเฮอริเคนในวันที่ 14 กันยายนในระหว่างที่พายุอยู่ใกล้ชายฝั่งประเทศเม็กซิโก มีเส้นทางเคลื่อนตัวไปทางทิศเหนือ ทำให้เกิดดินถล่มในรัฐซินาโลอา พายุอิสมาเอลได้อ่อนกำลังลงอย่างรวดเร็วเมื่อเคลื่อนตัวขึ้นฝั่ง และสลายตัวในวันที่ 16 กันยายน ทางตะวันตกเฉียงเหนือของเม็กซิโก
ในภาคพื้นมหาสมุทร พายุนี้ทำให้เกิดคลื่นขนาดความสูง 9 เมตร (30 ฟุต) และทำให้เรืออับปาง 52 ลำและคร่าชีวิตชาวประมง 57 ราย ส่วนบนภาคพื้นดิน พายุอิสมาเอลทำให้มีผู้เสียชีวิต 59 รายในเม็กซิโก ยังทำลายบ้านเรือนกว่าพันหลังและผู้คนไร้ที่อยู่อาศัยกว่า 30,000 คน เมื่อพายุเคลื่อนตัวถึงประเทศสหรัฐอเมริกา ทำให้เกิดฝนตกหนักในบางส่วนของรัฐนิวเม็กซิโก ซึ่งพายุลูกนี้เป็นเฮอริเคนในปี ค.ศ. 1995 ที่ทำให้มีผู้เสียชีวิตมากที่สุด
ประวัติพายุ
อิทธิพลของสภาพอากาศเหนือคาบสมุทรบาฮากาลิฟอร์เนีย ทำให้พายุเปลี่ยนทิศขึ้นเหนืออย่างช้าๆ และได้เพิ่มกำลังเป็นเฮอริเคนเมื่อวันที่ 14 กันยายน
ตาของพายุเริ่มมองเห็นได้ชัดขึ้น และเมื่อผ่านไป 6 ชั่วโมงหลังจากกลายเป็นเฮอริเคน ช่วงนี้พายุจะมีความรุนแรงมากที่สุด เฮอริเคนอิสมาเอลก็ได้เร่งความเร็วและไปทางตะวันตกเฉียงเหนือ ได้ผ่านทางตะวันออกของเมืองกาโบซันลูกัสในวันที่ 15 กันยายน อิทธิพลจากพายุทำให้เกิดแผ่นดินถล่มในรัฐซินาโลอาเมื่อวันที่ 15 กันยายน จากนั้นพายุได้อ่อนกำลังลงอย่างรวดเร็วเมื่อขึ้นฝั่ง และสลายตัวไปเมื่อวันที่ 16 กันยายน กลุ่มฝนที่เหลืออยู่ก็เคลื่อนไปทางเหนือต่อ ฝนจากพายุได้ไปถึงบางส่วนของประเทศสหรัฐอเมริกา
การเตรียมพร้อม
ในตอนแรก นักอุตุนิยมวิทยาคาดว่าเฮอริเคนอิสมาเอลจะเคลื่อนตัวอยู่ในมหาสมุทรเท่านั้น แต่ต่อมาก็ได้พบว่าพายุจะเคลื่อนขึ้นฝั่ง รัฐบาลของเม็กซิโกได้ออกประกาศเตือนภัยพายุหมุนเขตร้อนในพื้นที่เมืองมันซานิลโล รัฐโกลิมา จนถึงแหลมกาโบกอร์เรียนเตส์ ต่อมาได้ขยายไปถึงเมืองลอสโมชิส และพื้นที่ส่วนอื่นๆ ในรัฐบาฮากาลิฟอร์เนียซูร์ โดยได้ประกาศเตือนภัยครอบคลุมตั้งแต่เมืองมาซาทลัน ถึงเมืองลอสโมชิส ก่อนที่พายุจะมาถึง ได้มีการอพยพประชาชนจำนวน 1,572 คนไปยังที่พักพิงชั่วคราว
ผลกระทบ
ผลจากเฮอริเคนอิสมาเอลทำให้เกิดคลื่นขนาด 30 ฟุต (9 เมตร) ในอ่าวแคลิฟอร์เนีย ชาวประมงจำนวนมากไม่ได้เตรียมการสำหรับพายุ จึงทำให้มีเรือ 52 ลำเสียหายและ 20 ลำจม ชาวประมงประมาณ 57 รายเสียชีวิตบริเวณชายฝั่ง และมีชาวประมงประมาณ 150 รายรอดพ้นจากพายุโดยการรออยู่บนเกาะ ทีมกู้ภัยของทหารเรือได้ออกค้นหาและช่วยเหลือผู้ประสบภัยนอกชายฝั่งเม็กซิโก
ผลจากพายุทำให้มีปริมาณฝนตกปานกลางถึงหนักมาก โดยวัดได้ 7.76 นิ้ว (197 มิลลิเมตร) ในรัฐซินาโลอา ฝนที่ตกหนักทำให้เกิดน้ำท่วมในเทศบาลสี่แห่งของรัฐ พายุยังได้ทำลายบ้าน 373 หลังและเสียหายอีกกว่า 4,790 หลัง บ้าน 177 หลังไม่มีน้ำบริโภค และไม่มีไฟฟ้าใช้อีกหลายแห่ง นอกจากนี้พายุยังทำให้เกิดดินถล่ม ในเมืองลอสโมคิส เกิดลมพัดทำให้บ้านเรือนและเสาโทรศัพท์พังเสียหาย มีผู้เสียชีวิต 59 รายในรัฐซินาโลอา
พายุอิสมาเอลทำให้เกิดฝนตกหนักมากขึ้นเมื่อขึ้นสู่ทิศเหนือ น้ำท่วมอย่างหนักในเมืองฮัวทาบัมโพ โดยตลอดรัฐโซโนรา ลมแรงได้ทำลายบ้าน 4,728 หลังและพัดหลังคาบ้าน 6,827 หลังปลิวกระจาย ทำลายโรงเรียน 107 แห่ง เส้นทางคมนาคมกว่า 100 ไมล์ (165 กิโลเมตร) และพื้นที่ปลูกพืชผลทางการเกษตรประมาณ 83 ตารางไมล์ (215 ตารางกิโลเมตร)
ฝนจากพายุได้เคลื่อนตัวตามพายุไปยังตะวันตกเฉียงใต้ของรัฐแอริโซนาและ ทางใต้ของรัฐนิวเม็กซิโกของสหรัฐอเมริกา เกิดฝนตกหนักใกล้เขตรอยต่อของรัฐนิวเม็กซิโกและเท็กซัส ทำให้เกิดน้ำท่วมถนนและสถานที่หลายแห่ง เส้นทางถนนจำนวนมากเสียหายและต้องปิดบริการ ในเมืองลับโบค รัฐเท็กซัส ฝนตกหนักทำให้เกิดน้ำท่วมฉับพลัน ถนนส่วนใหญ่ถูกปิด และความชื่นจากพายุได้พัดไปถึงรัฐทางตะวันออกของสหรัฐอีกด้วย
หลังจากพายุสลายตัว
เนื่องจากมีความเสียหายจากพายุเป็นอย่างมาก ชื่อ อิสมาเอล (Ismael) จึงถูกถอดออก และได้แทนที่ด้วยชื่อ อิสราเอล (Israel) ซึ่งได้ใช้สำหรับพายุในฤดูพายุเฮอริเคนแปซิฟิก พ.ศ. 2544 หลังจากเฮอริเคนอิสมาเอลผ่านพ้นไป เจ้าหน้าที่ได้แจกผ้าปูจำนวน 4,800 ชิ้น หมอน 500 ใบและผ้าห่ม 1,500 ผืนให้แก่ประชาชนที่ได้รับผลกระทบ มีทีมนักประดาน้ำกู้เรือที่จมและผู้เคราะห์ร้ายที่จมน้ำ และมีการซ่อมแซมระบบการสื่อสารอย่างรวดเร็ว
เมเร ภารตะ เก กันฐะ หาร
เมเร ภารตะ เก กันฐะ พิหาร (मेरे भारत के कंठ हार; Mere Bharat Ke Kanth Haar) เป็นเพลงประจำรัฐพิหารของอินเดีย เนื้อเพลงประพันธ์โดย สัตยะ นารายัณ และดนตรีโดย หริ ประสัท จาวรสิยะ และ ศิวกุมาร ชาร์มา เพลงนี้ได้รับการรับรองอย่างเป็นทางการเมื่อเดือนมีนาคม ค.ศ. 2012
สายเซ็นนิจิมาเอะ
สายเซ็นนิจิมาเอะ (สาย 5) (千日前線) เป็นเส้นทางรถไฟใต้ดินเทศบาลโอซากะในโอซากะ ประเทศญี่ปุ่น ดำเนินการโดย การคมนาคมเทศบาลโอซากะ มีสถานีปลายทางได้แก่ สถานีโนดะฮันชิง และมินามิทัตสึมิ ตัวย่อสถานีขึ้นต้นด้วยตัว S
โรงเรียนวัดสุกรีย์บุญญาราม
โรงเรียนวัดสุกรีย์บุญญาราม ตั้งอยู่ที่หมู่ที่ 8 บ้านหนองมะนาว ตำบลบางละมุง อำเภอบางละมุง จังหวัดชลบุรี 20150 สำนักงานคณะกรรมการศึกษาขั้นพื้นฐาน กระทรวงศึกษาธิการ (ประเทศไทย)
ประวัติ
โรงเรียนวัดสุกรีย์บุญญาราม ได้เปิดทำการสอน เมื่อวันที่ 3 กันยายน พ.ศ. 2506 โดยอาศัยศาลาการเปรียญ ของวัดสุกรีบุญญาราม มีผู้เป็นประธานเปิดป้ายอาคารเรียนคือ นายทรงศักดิ์ ชัยอารีย์ราษฎร์ ตำแหน่งผู้ช่วยศึกษาธิการอำเภอบางละมุง ขณะนั้นวัดสุกรีบุญญาราม ยังเป็นสำนักสงฆ์ โดยมีพระชิ้น เป็นเจ้าอาวาส ซึ่งนายสุกรีย์ ครุฑสุข ได้บริจาคที่ดิน 10 ไร่ ร่วมกับนายบุญ ใจกุศล บริจาคที่ดินเพิ่ม 2 ไร่ รวมเป็น 12 ไร่ ให้สร้างสำนักสงฆ์ ต่อมาในปี พ.ศ. 2508 ได้รับพระราชทานให้ตั้งเป็นวัด โดยใช้ชื่อว่า "วัดสุกรีบุญญาราม" ซึ่งเป็นการใช้ชื่อ นายสุกรีย์ กับ นายบุญ มารวมกันตั้งเป็นชื่อวัด
เมื่อเปิดเรียนครั้งแรกนั้น เป็นสาขาของโรงเรียนบ้านทุ่งกราด เปิดสอนระดับชั้นประถมศึกษาปีที่ 1 ชั้นเดียว แล้วเปิดเพิ่มขึ้นปีละระดับชั้นจนถึงปี พ.ศ. 2509 จึงได้รับอนุมัติจากกระทรวงศึกษาธิการ ให้เป็นโรงเรียนเอกเทศ ใช้ชื่อว่า "โรงเรียนวัดสุกรีย์บุญญาราม"
โดยเปิดสอนตั้งแต่ ชั้นประถมศึกษาปีที่ 1 ถึงชั้นประถมศึกษาปีที่ 4 และได้ย้ายนักเรียนจากศาลาการเปรียญ เข้ามาเรียนเมื่อวันที่ 21 ตุลาคม พ.ศ. 2514 ต่อจากนั้น โรงเรียนได้ปรับการเปิดการเรียนการสอน จากเดิมที่ปิดเรียนวันโกนและวันพระ มาเป็นเปิดเรียนตั้งแต่ วันจันทร์ ถึงวันศุกร์ และ ปิดเรียนวันเสาร์ และวันอาทิตย์ ตั้งแต่วันที่ 1 ธันวาคม พ.ศ. 2514 เป็นต้นมา
มะกอกแดง
มะกอกแดง เป็นพืชในสกุลมะกอก วงศ์มะม่วง เป็นพืชพื้นเมืองของทวีปอเมริกา โดยทั่วไปรู้จักในชื่อสามัญว่า Jocote ซึ่งมาจากคำในภาษานาฮวต xocotl หมายถึงผลไม้ ชื่อสามัญอื่นๆคือ Red Mombin Purple Mombin Hog Plum Sineguela และ Siriguela เป็นไม้พื้นเมืองในเขตร้อนของทวีปอเมริกา ชาวสเปนนำมาปลูกที่ฟิลิปปินส์ มะกอกแดงเป็นไม้ยืนต้นผลัดใบ เปลือกต้นสีเทาหรือสีน้ำตาล กิ่งขนาดใหญ่ เปราะหักง่าย ใบประกอบ ใบบางคล้ายกระดาษ ดอกช่อดอกสีแดงหรือม่วง ผลสดมีเมล็ดเดียวแข็ง เปลือกสีแดง ม่วง หรือเหลือง เนื้อสีเหลืองมีกลิ่นหอม รับประทานผลสุกเป็นผลไม้ ในเอลซัลวาดอร์นำไปเป็นส่วนผสมในการทำไซรับ ผลสุกนำไปเชื่อมหรือทำเยลลี่ ผลดิบนำไปดอง ใช้เป็นอาหารสัตว์ เนื้อไม้เบาเหมาะแก่การทำกระดาษ เปลือกลำต้นใช้รับประทานแก้ท้องเสีย
โจเซฟ เอสตราดา
โจเซฟ "เอรัป" เอเฮร์ซีโต เอสตราดา (Joseph "Erap" Ejercito Estrada) อดีตประธานาธิบดีคนที่ 13 ของฟิลิปปินส์ ดำรงตำแหน่งระหว่างปี พ.ศ. 2541 ถึง พ.ศ. 2544
เอสตราดาเกิดที่มะนิลา มีชื่อเสียงจากการเป็นพระเอกภาพยนตร์ โดยรับบทนำในภาพยนตร์กว่า 100 เรื่อง ในระยะเวลา 33 ปีที่ประกอบอาชีพนักแสดง จากนั้นได้หันมาเล่นการเมืองท้องถิ่น เป็นนายกเทศมนตรีเมืองซานฮวน ในเขตเมโทรมะนิลา เป็นเวลา 17 ปี แล้วลงสมัครรับเลือกตั้งเป็นสมาชิกสภาสูงของฟิลิปปินส์ และดำรงตำแหน่งรองประธานาธิบดีในสมัยของฟิเดล รามอส
เอสตราดาลงสมัครรับเลือกตั้งเป็นประธานาธิบดีฟิลิปปินส์ในปี พ.ศ. 2540 และชนะการเลือกตั้งอย่างขาดลอย เนื่องจากชื่อเสียงเดิมในฐานะพระเอกภาพยนตร์ยอดนิยม เขาพ้นจากตำแหน่งหลังจากถูกยื่นถอดถอน ด้วยข้อหาคอร์รัปชัน และถูกตัดสินว่ามีความผิดในข้อหาฉ้อฉล ในปี พ.ศ. 2550 แต่ได้รับการอภัยโทษจากประธานาธิบดีกลอเรีย มาคาปากัล-อาร์โรโย ซึ่งเคยดำรงตำแหน่งรองประธานาธิบดีในสมัยของเอสตราดา
ในการเลือกตั้งประธานาธิบดี พ.ศ. 2553 เอสตราดาได้ลงสมัครอีกครั้ง แต่พ่ายแพ้ให้กับเบนิกโน อากีโนที่ 3
เทศบาลตำบลโคกมะกอก
โคกมะกอก เป็นองค์กรส่วนท้องถิ่นประเภทเทศบาลตำบล ครอบคลุมพื้นที่ทั้งหมดของหมู่ 1–3, 11 กับพื้นที่บางส่วนของหมู่ 4, 7 ในตำบลโนนห้อม อำเภอเมืองปราจีนบุรี จังหวัดปราจีนบุรี เดิมมีฐานะเป็นสุขาภิบาลโคกมะกอกที่จัดตั้งขึ้นในปี พ.ศ. 2517 และยกฐานะขึ้นเป็นเทศบาลตำบลในปี พ.ศ. 2542 เดือนธันวาคม พ.ศ. 2564 เขตเทศบาลตำบลมีประชากรทั้งหมด 2,208 คน
พื้นที่เทศบาลตำบลตั้งอยู่ในทิศตะวันตกของตัวจังหวัด อยู่ห่างจากที่ว่าการอำเภอเมืองปราจีนบุรีประมาณ 12.2 กิโลเมตร อยู่ห่างจากศาลากลางจังหวัดปราจีนบุรีประมาณ 18.9 กิโลเมตร อยู่ห่างจากกรุงเทพมหานครประมาณ 148 กิโลเมตรตามทางรถยนต์และประมาณ 131 กิโลเมตรตามทางรถไฟ เทศบาลมีพื้นที่รับผิดชอบ 15.5 ตารางกิโลเมตรหรือคิดเป็นพื้นที่ประมาณ 9,687.5 ไร่ พื้นที่เป็นทางผ่านในทางรถไฟสายกรุงเทพ–อรัญประเทศ–ปอยเปต โดยมีสถานีรถไฟโคกมะกอกคอยให้บริการด้านการเดินทางกับประชาชนในพื้นที่
อิโตะ บันทึกไว้บนสาย(ทางเดิน)
อิโตะ บันทึกไว้บนสาย(ทางเดิน) เป็นภาพยนตร์ญี่ปุ่นในปี ค.ศ. 2021 ที่สร้างมาจากมังงะของ โอซามุ โคชิงายะ กำกับโดย ซาโตโกะ โยโกฮามะ นำแสดงโดย เร็น โคมาอิ ทั้งโยโกฮามะและโคมาอิมีถิ่นกำเนิดอยู่ที่จังหวัดอาโอโมริ ซึ่งเป็นสถานที่ถ่ายทำหลักของภาพยนตร์เรื่องนี้
เรื่องย่อ
นักเรียนชั้นมัธยมศึกษาตอนปลายที่ 4 อิโตะ โซมะ (เร็น โคมาอิ) ผู้ที่มีความสามารถในการเล่นชามิเซ็ง เครื่องดนตรีสามสายพื้นบ้านของจังหวัดอาโอโมริ อิโตะต้องการที่จะเติบโตเป็นผู้ใหญ่ขึ้นและพัฒนาทักษะการพูดกับคนอื่น ๆ ให้ดียิ่งขึ้นจึงตัดสินใจสมัครเข้าไปเป็นพนักงานร้านเมดคาเฟ่ด้วยความหวังที่เธอจะได้พบกับผู้คนอื่น ๆ มากมาย แต่ร้านต้องปิดตัวลงโดยปริยายหลังเจ้าของร้านอาหารถูกจับกุมตัวไป อิโตะจึงต้องตัดสินใจแก้ไขปัญหา ขณะเดียวกัน โคอิจิ โซมะ (เอ็ตสึชิ โทโยกาวะ) พ่อของเธอก็ตั้งคำถามเกี่ยวกับความตั้งใจของอิโตะที่จะยังทำงานในร้านเมดคาเฟ่นั้นต่อไป
เรดอน
เรดอน (อังกฤษ: radon) คือธาตุเคมีที่มีหมายเลขอะตอม 86 และสัญลักษณ์คือ Rn เรดอนเป็นธาตุกัมมันตรังสีที่เป็นก๊าซเฉื่อย (radioactive noble gas) ได้จากการแยกสลายธาตุเรเดียม เรดอนเป็นก๊าซที่หนักที่สุดและเป็นอันตรายต่อสุขภาพ ไอโซโทปของเรดอนคือ Rn-222 ใช้ในงานรักษาผู้ป่วยแบบเรดิโอเธอราปี (radiotherapy) ก๊าซเรดอนที่สะสมในบ้านเป็นสาเหตุของโรคมะเร็งปอดและทำให้ผู้ป่วยในสหภาพยุโรปเสียชีวิตปีละ 20,000 คน
คุณสมบัติทางกายภาพ
เรดอนจัดเป็นก๊าซเฉื่อยที่ไร้รส สี และกลิ่น ไม่สามารถตรวจจับได้ด้วยผัสสะสัมผัสของมนุษย์ ในอุณหภูมิและความดันมาตรฐาน เรดอนจะมีสภาพเป็นก๊าซอะตอมเดี่ยวที่มีความหนาแน่นเท่ากับ 9.73 กิโลกรัม/เมตร3, มากกว่าความหนาแน่นของชั้นบรรยากาศโลกที่ระดับน้ำทะเลประมาณ 8 เท่า
เรดอนสามารถละลายในน้ำได้ ซึ่งสามารถละลายได้มากกว่าเมื่อเทียบกับก๊าซมีตระกูลชนิดอื่น และละลายได้ดีกว่าในของเหลวชีวภาพเมื่อเทียบกับการละลายในน้ำ
คุณสมบัติทางเคมี
เรดอนจัดเป็นสมาชิกของกลุ่มธาตุวาเลนซ์เป็นศูนย์หรือถูกเรียกว่ากลุ่มก๊าซมีตระกูล ในการดึงอีเล็กตรอนหนึ่งๆออกจากเปลือกต้องใช้พลังงานไอออไนเซชัน 1037 กิโลจูล/โมล เรดอนมีอิเล็กโตรเนกาทิวิตีต่ำกว่าซีนอนอ้างอิงจากตารางธาตุ ดังนั้นจีงเกิดปฏิกิริยาได้มากกว่า
การทดลองเกี่ยวกับธาตุเรดอนนั้นมีน้อยเนื่องด้วยปัจจัยทางด้านค่าใช้จ่ายที่สูงกอปรกับเป็นธาตุกัมมันตรังสี เรดอนสามารถออกซิไดซ์ได้ด้วยตัวออกซิ ไดซ์ที่มีประสิทธิภาพอย่างฟลูออรีนซึ่งจะทำให้เกิดเรดอนไดฟลูออรีน อันสามารถแยกส่วนกลับไปสู่ธาตุเดิมได้ในอุณหภูมิที่มากกว่า 250 องศาเซลเซียส เรดอนมีระดับการระเหยเป็นไอที่ต่ำและถูกเชื่อว่าเป็น
เนื่องจากเรดอนมีครึ่งชีวิตที่สั้นและสารประกอบที่มีกัมมันตภาพรังสีจึงทำให้การตรวจสอบรายละเอียดของสารประกอบทำได้ยาก ทำให้มีเพียงข้อตั้งทางทฤษฎีที่คาดว่าเรดอนน่าจะมีระยะระหว่างพันธะ Rn-F เป็น 2.08 Å และสารประกอบมีอุณหพลศาสตร์ที่คงที่และผันผวนน้อยกว่าเมื่อเทียบกับ.
[RnF]+ ไอออน เชื่อว่าก่อตัวขึ้นมาตามรูปแบบนี้:
ไอโซโทป
เรดอนไม่มีไอโซโทปคงที่ โดยทั่วไปจะมีไอโซโทปกัมมันตรังสี 36 ตัว ที่มีมวลอะตอมตั้งแต่ 193 ถึง 228 ประกอบเข้าด้วยกัน ไอโซโทปตัวคงที่ที่สุดของเรดอนคือ 222Rn อันเป็นไอโซโทปที่ได้จากการสลายตัวของเรเดียม-226 หรือจากการสลายตัวของยูเรเนียม-238 มีไอโซโทป 3 ตัวที่มีครึ่งชีวิตเพียงหนึ่งชั่วโมงกว่าอันได้แก่ 211Rn, 210Rn และ 224Rn
ไอโซโทปตัวอื่นๆที่มีครึ่งชีวิตสั้นได้แก่ 220Rn เป็นไอโซโทปที่ได้จากการสลายตัวของธอเรียม-232 ซึ่งเป็นไอโซโทปตัวคงที่ที่สุดของธาตุธอเรียม เรียกโดยทั่วไปว่า"ธอรอน"อันมีครึ่งชีวิตอยู่ที่ 55.6 วินาทีและยังปล่อยรังสีอัลฟาออกมา เช่นเดียวกับ 219Rn ที่เป็นผลผลิตจากไอโซโทปของธาตุแอคติเนียมตัวที่ 227 ซึ่งเป็นไอโซโทปตัวคงที่ที่สุด เรียกโดยทั่วไปว่า"แอคตินอน"อันมีครึ่งชีวิตอยู่ที่ 3.96 วินาทีและปล่อยรังสีอัลฟาเช่นกัน
นิรุกติศาสตร์
ในตอนแรกเรดอนมีหลายชื่อที่ใช้เรียก โดย "เอ็กซ์ราดิโอ"ถูกใช้เรียกในช่วงปีคริสต์ศักราช 1904 และต่อมาได้มีการเสนอชื่อให้ใช้"เรดอน"ในปีคริสต์ศักราช 1918 และ"เรดิออน"ในปีคริสต์ศักราช 1919 แต่ในท้ายที่สุดแล้ว เรดอนก็ถูกเลือกให้เป็นชื่อที่ใช้เรียกแก๊ซชนิดนี้ตั้งแต่ปีคริสต์ศักราช 1920 และในปีคริสต์ศักราช 1923 คณะกรรมการจาก IUPAC ได้คัดเลือกให้ใช้ชื่อเรดอนธาตุนี้
ประวัติ
เรดอนจัดเป็นธาตุกัมมันตรังสีธาตุที่ 5  ที่มีการค้นพบถัดจากยูเรเนียม ธอเรียม เรเดียม และ โปโลเนียม ย้อนกลับไปในช่วงปีคริสต์ศักราช 1900  เฟเดอริช เอิร์นส์ ดอร์นได้ให้รายงานเกี่ยวกับการทดลองว่าด้วยเรื่องส่วนประกอบของธาตุเรเดียมได้ปล่อยแก๊ซกัมมันตภาพรังสีออกมา ซึ่งเขาเรียกมันว่า เรเดียม อีมาเนชัน(Ra Em) ซึ่งก่อนหน้าที่จะมีรายงานของดอร์ม ปิแอร์ คูรี และ มารี คูรี ได้สังเกตเห็นว่ามีมีก๊าซถูกปล่อยออกมาจากกระบวนการสลายตัวของเรเดียม และคงกัมมันตภาพรังสีเป็นเวลานานนับเดือน ในช่วงปีคริสต์ศักราช 1899
ในปีคริสต์ศักราช 1910 เซอร์ วิลเลียม แรมซี และ โรเบิร์ต วิทลอว์-เกรย์ แยกเรดอนได้สำเร็จ  และประมาณค่าความหนาแน่นและให้ประมาณค่าเรดอนว่าเป็นก๊าซที่หนักที่สุดเท่าที่เคยค้นพบ ซึ่งผลที่ได้นี้ได้รับการรับรองจาก CIAAW ในปีคริสต์ศักราช 1912
การปรากฏ
เรดอนก่อตัวขึ้นจากกระบวนการสลายตัวของเรเดียม-226 ซึ่งพบได้ในแร่ยูเรเนียม หินฟอสเฟต หินดินดาน หินอัคนี หินแปรบางชนิดอย่างหินแกรนิต หินไนส์ เป็นต้น และหินทั่วๆไปอย่างเช่นหินอ่อนเองบางทีก็มีเรเดียม-226 เป็นส่วนประกอบอยู่ แต่มักจะพบในปริมาณที่น้อย
ในบริเวณ1ตารางไมล์บนพื้นผิวของโลก ลึกลงไป 6-15 นิ้ว จะมีธาตุเรเดียมอยู่ประมาณ 1 กรัม ซึ่งจะปล่อยก๊าซเรดอนในปริมาณไม่มากออกมาสู่ชั้นบรรยากาศของโลก
ด้วยเหตุนี้ทำให้สามารถพบเรดอนได้ในหลายๆที่ด้วยกันบนภาคพื้นดินในปริมาณตั้งแต่ 1 ถึง 100 แบ็กแรล/เมตร3 และเหนือผิวมหาสมุทรประมาณ 0.1 แบ็กแรล/เมตร3 แต่จะสามารถตรวจพบได้ในปริมาณที่มากในเขตเหมืองและถ้ำ โดยปริมาณที่ตรวจพบมีประมาณตั้งแต่ 20 ไปจนถึง 2,000 แบ็กแรล/เมตร3.
อำเภอเขมราฐ
เขมราฐ หมายถึง ดินแดนแห่งความเกษมสุข เป็นอำเภอหนึ่งในจังหวัดอุบลราชธานี โดยมีที่ตั้งอยู่ทางทิศตะวันออกเฉียงเหนือของจังหวัด มีแม่น้ำโขงเป็นแม่น้ำสายสำคัญที่ไหลผ่านบริเวณอำเภอ อำเภอเขมราฐเป็นอำเภอที่มีอาณาเขตติดกับแม่น้ำโขงเป็นระยะทางยาวกว่า 40 กิโลเมตร ลักษณะสำคัญของแม่น้ำโขงคือเป็นพรมแดนทางธรรมชาติที่สำคัญ โดยฝั่งตรงข้ามคือ เมืองสองคอน แขวงสุวรรณเขต ประเทศลาว เขมราฐเป็นเมืองที่มีทัศนียภาพแม่น้ำโขงที่สวยงาม หาดทรายที่มีชื่อเสียงคือ หาดทรายสูง ประเพณีที่สำคัญของอำเภอคือประเพณีแข่งเรือยาวซึ่งจัดขึ้นเป็นประจำทุกปีในฤดูน้ำหลาก
ประวัติศาสตร์
เมื่อปี พ.ศ. 2357 อุปฮาด (ก่ำ) แห่งเมืองอุบลราชธานี ขอแยกออกมาตั้งบ้านเมืองใหม่ที่บ้านโคกก่งดงพะเนียง ต่อมาพระพรหมวรราชสุริยวงศ์ (ท้าวทิดพรหม) พระประเทศราชผู้ครองเมืองอุบลราชธานี พระองค์ที่ 2 (ต้นสกุลพรหมวงศานนท์) จึงมีใบบอกลงไปกราบบังคมทูลทรงพระกรุณาทราบพระบาทสมเด็จพระพุทธเลิศหล้านภาลัย รัชกาลที่ 2 จึงทรงพระกรุณาโปรดเกล้าฯ ให้ยกฐานะบ้านโคกก่งดงพะเนียง ขึ้นเป็นเมือง พระราชทานนามว่า เขมราษฎร์ธานี ดำรงสถานะเทียบเท่าหัวเมืองชั้นเอกขึ้นตรงต่อกรุงเทพมหานคร ตามที่พระพรหมวรราชสุริยวงศ์กราบบังคมทูล และทรงพระกรุณาโปรดเกล้าฯ ตั้งให้อุปฮาด (ก่ำ) ซึ่งเป็นบุตรของ พระวอ หรือ พระวรราชภักดี เป็น พระเทพวงศา (ท้าวก่ำ) ผู้ครองเมืองเขมราษฎร์ธานีพระองค์แรก (พ.ศ. 2357-2369) ปกครองเมืองเขมราษฎร์ธานีโดยร่มเย็นสืบมา
ชื่อบ้านนามเมือง เขมราษฎร์ธานี หรือ เขมราฐ แต่ก็มีความหมายเดียวกันคือ ดังนั้น คำว่า "เขมราษฎร์ธานี" หรือ "เขมราฐ" จึงมีความหมายรวมว่า ดินแดนแห่งความเกษมสุข
ระหว่างปี พ.ศ. 2369 เกิดศึกระหว่างกรุงเทพมหานครกับนครเวียงจันทน์ เจ้าอนุวงศ์ ได้บัญชาการให้เจ้าราชบุตรแห่งนครจำปาศักดิ์ ยกทัพมายึดเมืองเขมราษฎร์ธานี แลขอให้ พระเทพวงศา (ท้าวก่ำ) เข้าร่วมตีกรุงเทพฯ ด้วย แต่ทว่าพระเทพวงศา นั้นไม่ยินยอมจะเข้าด้วยกับแผนการ และการศึกครั้งนี้ จึงเป็นเหตุให้พระเทพวงศาถูกจับประหารชีวิต    พระเทพวงศา (ท้าวก่ำ)  มีบุตร และบุตรี 4 คน คือ
ปี พ.ศ. 2371 พระบาทสมเด็จพระนั่งเกล้าเจ้าอยู่หัว รัชกาลที่ 3 พระกรุณาโปรดเกล้าฯ ให้ท้าวบุญจันทร์ บุตรพระเทพวงศา (ท้าวก่ำ) เป็นที่พระเทพวงศา (บุญจันทร์) ครอง เมืองเขมราษฎร์ธานี คนที่ 2 (พ.ศ. 2371-2395)  พระเทพวงศา (บุญจันทร์) ท่านมีบุตรชาย 2 คน คือ ท้าวบุญสิงห์ และท้าวบุญชัย และทรงพระกรุณาโปรดเกล้าฯ ให้เมืองโขงเจียม และเมืองเสมี๊ยะ ขึ้นตรงต่อเจ้าเมืองจำปาสัก มาขึ้นตรงต่อเมืองเขมราษฎร์ธานี
ปี พ.ศ. 2396 ทรงพระกรุณาโปรดเกล้าฯ ให้ท้าวบุญเฮ้า บุตรพระเทพวงศา (ท้าวก่ำ) เป็น พระเทพวงศา (บุญเฮ้า) เจ้าเมืองเขมราษฎร์ธานี คนที่ 3 (พ.ศ. 2396-2408)
ปี พ.ศ. 2408 ทรงพระกรุณาโปรดเกล้าฯ ให้ท้าวบุญสิงห์ บุตรพระเทพวงศา (บุญจันทร์) เป็นที่พระเทพวงศา (บุญสิงห์) เจ้าเมืองเขมราษฎร์ธานี คนที่ 4 (พ.ศ. 2408-2428) ได้ลาออกด้วย โรคชรา ในปี พ.ศ. 2428 และถือเป็นต้น สกุล อมรสิน และอมรสิงห์) มีบุตร 2 คน คือ ท้าวจันทบรม (เสือ) และท้าวขัตติยะ (พ่วย)
ปี พ.ศ. 2388 พระสีหนาท และพระไชยเชษฐา นายครัวชาวผู้ไท เมืองตะโปน ได้อพยพข้ามแม่น้ำโขง มาขอ โปรดเกล้าฯ ให้ตั้งบ้านคำเมืองแก้วขึ้นเป็นเมืองคำเขื่อนแก้ว (ปัจจุบัน คือ พื้นที่ อ.ชานุมาน) ขึ้นสังกัด เมืองเขมราษฎร์ธานี
พ.ศ. 2401 ท้าวจันทบรม (เสือ อมรสิน) บุตรพระเทพวงศา ได้ขอยกบ้านค้อใหญ่ ขึ้นเป็น เมืองอำนาจเจริญ (ปัจจุบันคือ อ.ลืออำนาจ จ.อำนาจเจริญ) ให้ ท้าวจันทบรม (เสือ อมรสิน)  เป็นที่ พระอมรอำนาจ เจ้าเมืองอำนาจเจริญ คนแรก โดยให้ ขึ้นตรงต่อเมืองเขมราษฎร์ธานี
พ.ศ. 2422 เพียเมืองจัน กรมการเมืองเขมราษฎร์ธานี ได้ขอนำไพร่พล แยกออกไปตั้ง บ้านผะเหลา ขึ้นเป็นเมือง พนานิคม (ปัจจุบัน อ.พนานิคม จ.อำนาจเจริญ)  โปรดเกล้าฯ ตั้ง เพียเมืองจัน  เป็น  พระจันทวงษา  เจ้าเมืองคนแรก ขึ้นสังกัดเมืองอุบลราชธานี
พ.ศ. 2423 หลวงชำนาญไพรสณฑ์ (แดง) บุตรพระเทพวงศา (ก่ำ) ได้ขอแยกออกไปตั้ง บ้านนากอนจอ ขึ้นเป็นเมือง วารินทร์ชำราบ โปรดเกล้าฯ ตั้ง หลวงชำนาญไพรสณฑ์ (แดง) เป็น  พระกำจรจาตุรงค์  เจ้าเมืองคนแรก ขึ้นสังกัดเมืองจำปาศักดฺ์  ภายหลังจึงได้ย้ายมาขึ้นสังกัด เมืองเขมราษฎร์ธานี
พ.ศ. 2425 พระไชยจันดี กรมการเมืองเขมราษฎร์ธานี ได้ขอนำไพร่พล แยกออกไปตั้ง บ้านที ขึ้นเป็นเมือง เกษมสีมา (ปัจจุบัน ตำบลเกษม อ.ตระการพืชผล)  โปรดเกล้าฯ ตั้ง พระไชยจันดี   เป็น  พระพิไชยชาญณรงค์  เจ้าเมืองคนแรก ขึ้นสังกัดเมืองอุบลราชธานี
ปี พ.ศ. 2428 โปรดเกล้าฯ ให้ท้าวขัตติยะ (พ่วย) บุตรพระเทพวงศา (บุญสิงห์) รักษาราชการ เจ้าเมืองเขมราษฎร์ธานี ลำดับที่ 5 (พ.ศ. 2428-2435) และได้ป่วยเสียชีวิต ด้วยโรคท้องร่วง ในปี พ.ศ. 2435
พ.ศ. 2436 เจ้าอาณานิคมฝรั่งเศส ได้เข้าครอบครองฝั่งซ้ายแม่น้ำโขง เมืองเขมราฐ อยู่ในระยะ 25 กิโลเมตร จากฝั่งแม่น้ำโขง เป็นเขตปลอดทหาร
ปี พ.ศ. 2440-2442 พระเจ้าบรมวงศ์เธอ กรมหลวงสรรพสิทธิประสงค์ ทรงโปรดเกล้าฯ ให้ท้าวโพธิสาร (คำบุ) เป็นที่พระเขมรัฐเดชชนารักษ์ ผู้ตำแหน่งผู้ว่าราชการเมืองเขมราฐ ให้ท้าวโพธิราช (หล้า) เป็นที่พระเขมรัฐศักดิ์ชนาบาล ตำแหน่งปลัดเมือง ให้ท้าวโพธิสารราช (ห้อ) เป็นที่พระเขมรัฐกิจบริหาร ตำแหน่งยกกระบัตรเมือง และหลวงจำนงค์ (แสง) เป็นที่หลวงเขมรัฐการอุตส่าห์ ตำแหน่งผู้ช่วยผู้ว่าราชการเมือง
ปี พ.ศ. 2444 ได้เกิดเหตุการณ์ ขบวนการผู้มีบุญ หรือ ขบถผีบุญ หลายพื้นที่ในภาคอีสาน และมี องค์มั่น นำพวกเมืองโขงเจียม ราว 1,000 คน เข้าปล้น เมืองเขมราฐ ฆ่ากรมการเมือง ปล่อยนักโทษ จับตัวบังคับ พระเขมรัฐเดชชนารักษ์ (คำบุ) ผู้ว่าราชการเมืองเขมราฐ ให้เข้าร่วมขบวนการ โดยมีประชาชน เข้าร่วมเป็นจำนวนมาก ยกพวกเข้ายึด เมืองเกษมสีมา แล้วไปตั้งค่าย อยู่บ้านสะพือ เพื่อมุ่งหน้าจะเข้าตีเมืองตระการพืชผล และจะเข้ายึด เมืองอุบลราชธานี  พระเจ้าบรมวงศ์เธอ กรมหลวงสรรพสิทธิประสงค์ ข้าหลวงต่างพระองค์ ซึ่งกำกับ มณฑลลาวกาว จึงได้ส่งกองทหาร ออกมาปราบ จนเกิดการสู้รบ กันที่บ้านสะพือ ทำให้ขบวนการผู้มีบุญแตกพ่าย
ปี พ.ศ. 2445 ทางราชการได้ปรับลดฐานะเมืองโขงเจียม เมืองคำเขื่อนแก้ว เมืองอำนาจเจริญ และเมืองวารินทร์ชำราบ ที่เคยขึ้นตรงต่อเมืองเขมราฐ ให้เป็นอำเภอแต่คงให้ขึ้นตรงต่อเมืองเขมราฐเช่นเดิม ส่วนเมืองเขมราฐให้แบ่งออกเป็น 2 อำเภอคือ อำเภออุไทยเขมราฐ และอำเภอปจิมเขมราฐ มี * พระเขมรัฐเดชชนารักษ์ (คำบุ) เป็นผู้ว่าราชการเมืองเขมราฐ อันมีอำนาจปกครอง 6 อำเภอ แสดงให้เห็นว่าเมืองเขมราฐยังเป็นเมืองที่มีความสำคัญมาก
ครั้นในสมัยพระบาทสมเด็จพระจอมเกล้าเจ้าอยู่หัว ทรงปฏิรูปการปกครองครั้งใหญ่ ปรับปรุงการปกครองส่วนภูมิภาคครั้งใหญ่ เพื่อให้บังเกิดผลตามที่กำหนดใน  “พระราชบัญญัติลักษณะปกครองท้องที่ ร.ศ. 116” มณฑลอีสานถูกแบ่งออกเป็น 8 บริเวณ สำหรับเมืองอุบลราชธานี มีอยู่ 3 เมือง   คือ เมืองอุบลราชธานี  เมืองยโสธร และเมืองเขมราฐ
ต่อมาในปี พ.ศ. 2452 ทางราชการได้ยุบอำเภอปจิมเขมราฐ และอำเภอคำเขื่อนแก้ว โดยให้ไปรวมกับอำเภออุไทยเขมราฐ และในปลายปี พ.ศ. 2452 ทางราชการได้ถูกลดฐานะเมืองเขมราฐลงเป็นอำเภอเขมราฐ ส่วนอำเภอที่เคยขึ้นตรงต่อก็ให้โอนไปอยู่ในเขตการปกครองของเมืองยโสธร จังหวัดอุบลราชธานี
ปี พ.ศ. 2511 แบ่งพื้นที่อำเภอเขมราฐจัดตั้งเป็นอำเภอชานุมาน
พ.ศ. 2525 แบ่งพื้นที่อำเภอเขมราฐจัดตั้งเป็นอำเภอโพธิ์ไทร
พ.ศ. 2537 แบ่งพื้นที่อำเภอเขมราฐจัดตั้งเป็นอำเภอนาตาล
กรณีจัดตั้งจังหวัดเขมราษฎร์ธานี
การยกฐานะอำเภอเขมราฐขึ้นเป็นจังหวัดเขมราษฏร์ธานี โดยอ้างอิงถึงหนังสือของผู้ว่าราชการจังหวัดอุบลราชธานี นายสฤษดิ์ วิฑูรย์ ลงวันที่ 8 พฤศจิกายน 2561 ถึงนายอำเภอตระการพืชผล อำเภอศรีเมืองใหม่ อำเภอโขงเจียม อำเภอโพธิ์ไทร อำเภอกุดข้าวปุ้น และนายอำเภอนาตาล โดยข้อความในหนังสือ มีดังนี้ ด้วยจังหวัดอุบลราชธานี ได้รับรายงานจากอำเภอเขมราฐว่า มีความประสงค์จะจัดตั้งจังหวัดขึ้นใหม่ เป็นจังหวัดเขมราษฎร์ธานี โดยมีอำเภอในเขตการปกครอง จำนวน 7 อำเภอ ประกอบด้วย เขมราฐ ตระการพืชผล ศรีเมืองใหม่ โขงเจียม โพธิ์ไทร กุดข้าวปุ้น และนาตาล แต่ยังไม่เป็นที่แน่ชัดในทุกๆ ด้าน
ที่ตั้งและอาณาเขต
อำเภอเขมราฐตั้งอยู่ทางทิศตะวันออกเฉียงเหนือของจังหวัดอุบลราชธานี ห่างจากตัวจังหวัด 105 กิโลเมตร และห่างจากกรุงเทพมหานคร 750 กิโลเมตร มีอาณาเขตติดต่อกับพื้นที่การปกครองข้างเคียงดังนี้
ภูมิประเทศ
อำเภอเขมราฐมีสภาพพื้นที่โดยทั่วไปเป็นที่ราบสูงสลับเนินเขา ลักษณะเป็นดินร่วนปนทราย และมีสภาพเป็นดินเหนียวตาไหล่เขา มีป่าไม้เบญจพรรณอยู่ทั่วไปเป็นลักษณะป่าโปร่ง มีแม่น้ำโขงไหลผ่านตามแนวชายแดนด้านทางทิศเหนือ และทิศตะวันออกตลอดแนวประมาณ 43 กิโลเมตร และมีห้วยบังโกย ไหลผ่านตัวเมืองเขมราฐอีกด้วย ส่วนฤดูกาล โดยทั่วไป มี 3 ฤดูคือ
ช่วงประมาณปลายเดือนมีนาคม - ต้นเดือนพฤษภาคม อากาศจะแห้ง และมีลักษณะอากาศร้อนอบอ้าวโดยทั่วไป
ประมาณต้นเดือนพฤศจิกายน - เดือนมีนาคม อุณหภูมิในอากาศค่อย ๆ ลดระดับลง เนื่องจากได้รับอิทธิพลของลมมรสุมตะวันออกเฉียงเหนือ
การปกครองส่วนภูมิภาค
อำเภอเขมราฐแบ่งการปกครองออกเป็น 9 ตำบล 123 หมู่บ้าน ได้แก่ {|
การปกครองส่วนท้องถิ่น
ท้องที่อำเภอเขมราฐประกอบด้วยองค์การบริหารส่วนท้องถิ่น 10 แห่ง ได้แก่
สถานศึกษา
โรงเรียนประถมศึกษาและโรงเรียนมัธยมศึกษาในเขตเทศบาลตำบลเขมราฐ
โรงเรียนมัธยมศึกษาและประถมศึกษาอื่น ๆ ฯลฯ
วิทยาลัย มหาวิทยาลัย
รถยนต์
อำเภอเขมราฐ มีทางหลวงแผ่นดิน 6 เส้นทาง ดังนี้
รถไฟ
อำเภอเขมราฐไม่มีเส้นทางรถไฟผ่าน และต้องอาศัยการเดินทางมายังสถานีรถไฟอุบลราชธานี อำเภอวารินชำราบ จังหวัดอุบลราชธานี จากนั้นสามารถโดยสารรถประจำทางหรือรถขนส่งร่วมบริการมายังอำเภอเขมราฐ ด้วยระยะทาง 110 กิโลเมตร
อ้างอิง
5.200 ปี เมืองเขมราษฎร์ธานี ,คณะกรรมการสืบค้นประะวัติศาสตร์ เมืองเขมราษฎร์ธานี : 2557
เอ-พรินซ์
เอ-พรินซ์ (A-Prince) เป็นบอยแบนด์ของเกาหลีใต้ ก่อตั้งโดยนิวแพลเน็ตเอนเตอร์เนทนเมนต์ในโซล ประเทศเกาหลีใต้ กลุ่มเปิดตัวเมื่อวันที่ 25 กรกฎาคม ค.ศ. 2012 ด้วยเพลง "You're The Only One"
โจโก วีโดโด
โจโก วีโดโด (Joko Widodo) รู้จักกันในชื่อ โจโกวี (Jokowi) เป็นนักการเมืองและนักธุรกิจชาวอินโดนีเซียที่ดำรงตำแหน่งประธานาธิบดีอินโดนีเซียคนที่ 7 สมาชิกพรรคประชาธิปไตยอินโดนีเซีย-การต่อสู้ (PDI-P) เขาเป็นประธานาธิบดีคนแรกที่ไม่ได้มาจากชนชั้นนำทางการเมืองหรือการทหารของประเทศ เขาเคยดำรงตำแหน่งผู้ว่าการจาการ์ตาใน พ.ศ. 2555 ถึว 2557 และนายกเทศมนตรีซูราการ์ตาใน พ.ศ. 2548 ถึง 2555
โจโกวีเกิดและเติบโตที่สลัมริมแม่น้ำที่ซูราการ์ตา เขาจบการศึกษาจากมหาวิทยาลัยกาจะฮ์ มาดาใน พ.ศ. 2528 และแต่งงานกับอีรียานา ภรรยาของเขา ในปีถัดมา เขาทำงานเป็นช่างไม้และผู้ส่งออกเฟอร์นิเจอร์ ก่อนเข้าเป็นนายกเทศมนตรีซูราการ์ตาใน พ.ศ. 2548 เขาประสบความสำเร็จในระดับชาติในฐานะนายกเทศมนตรีและได้รับเลือกเป็นผู้ว่าการจาการ์ตาใน พ.ศ. 2555 โดยมีบาซูกี จาฮายา ปูร์นามาเป็นรองผู้ว่าการ  ในฐานะผู้ว่าการ เขาสนับสนุนการเมืองท้องถิ่น แนะนำการเยือนแบบเผยแพร่ บลูซูกัน (การตรวจสอบสถานที่โดยไม่แจ้งล่วงหน้า) และปรับปรุงระบบราชการของเมือง ลดการทุจริตในกระบวนการ นอกจากนี้ เขายังแนะนำโครงการที่จัดขึ้นในช่วงปลายปีเพื่อปรับปรุงคุณภาพชีวิต รวมถึงการดูแลสุขภาพถ้วนหน้า ขุดลอกแม่น้ำสายหลักของนครเพื่อลดน้ำท่วม และเปิดตัวการก่อสร้างระบบรถไฟใต้ดินของนคร
ใน พ.ศ. 2557 เขาได้รับเลือกเป็นผู้สมัครของพรรค PDI-P ในการเลือกตั้งประธานาธิบดีปีนั้น โจโกวีชนะการเลือกตั้งต่อปราโบโว ซูเบียนโต คู่ต่อสู้ที่ออกมาโต้แย้งผลการเลือกตั้ง และได้รับแต่งตั้งในวันที่ 20 ตุลาคม พ.ศ. 2557 ตอนดำรงตำแหน่ง โจโกวีมุ่งเน้นถึงความเติบโตทางเศรษฐกิจและการพัฒนาโครงสร้างพื้นฐาน เช่นเดียวกันกับด้านสุขภาพและการศึกษา ส่วนด้านนโยบายต่างประเทศ รัฐบาลของเขาเน้นย้ำเรื่อง "การปกป้องอธิปไตยของอินโดนีเซีย" ด้วยการลดเรือประมงต่างชาติผิดกฎหมาย และการจัดลำดับความสำคัญกับกำหนดโทษประหารชีวิตต่อผู้ลักลอบขนยาเสพติด ในส่วนหัวข้อหลังแม้จะมีตัวแทนและการประท้วงทางการทูตจากมหาอำนาจต่างชาติอย่างเข้มข้น รวมถึงออสเตรเลียและฝรั่งเศส เขาก็ได้รับเลือกเป็นประธานาธิบดีสมัยที่ 2 ใน พ.ศ. 2562 โดยเอาชนะปราโบโว ซูเบียนโตอีกครั้ง
ชีวิตช่วงต้น
โจโกวีมีชื่อเกิดว่ามุลโยโน เขาเกิดในวันที่ 21 มิถุนายน พ.ศ. 2504 ที่ซูราการ์ตา และมีเชื้อสายชวา เขาเป็นลูกคนแรกจากลูก ๆ ทั้งสี่ และเป็นลูกชายคนเดียวของโนโต มีฮาร์โจ (พ่อ) กับซูเจียตมี โนโตมีฮาร์โจ (แม่) โจโกวีมีน้องสาวสามคน ได้แก่ อีอิต ซรียันตีนี (Iit Sriyantini), อีดา ยาตี และตีติก เรอลาวาตี พ่อของเขามาจากการางาญาร์ ส่วนปู่ย่าตายายมาจากหมู่บ้านโบโยลาลี ในวัยเด็กหัดเดิน โจโกวีมักป่วย ทำให้ต้องมีการเปลี่ยนชื่อเขาเป็นโจโก วีโดโด โดยคำว่า วีโดโด ในภาษาชวาแปลว่า "สุขภาพดี" ตอนอายุ 12 ขวบ เขาเริ่มทำงานในห้องทำงานเฟอร์นิเจอร์ของพ่อ
ครอบครัวและชีวิตส่วนตัว
โจโกวีแต่งงานกับอีรียานาใน พ.ศ. 2529 ทั้งคู่ให้กำเนิดลูกชาย 2 คนและลูกสาว 1 คน กิบรัน รากาบูมิง รากา (เกิด 1 ตุลาคม พ.ศ. 2530) ลูกชายคนแรก ศึกษาต่างประเทศที่ซิดนีย์และสิงคโปร์ และปัจจุบันดำเนินธุรกิจจัดเลี้ยงและวางแผนงานแต่งงานในซูราการ์ตา กาฮียัง อายู (เกิด 20 เมษายน พ.ศ. 2534) ลูกสาวคนเดียวของทั้งคู่ จบการศึกษาระดับปริญญาตรี สาขาเทคโนโลยีการอาหารในมหาวิทยาลัยเซอเบอลัซมาเร็ตที่ซูราการ์ตา กาเอซัง ปางาเริป (เกิด 25 ธันวาคม พ.ศ. 2537) ลูกชายคนที่สอง จบการศึกษาชั้นมัธยมที่ ACS International ประเทศสิงคโปร์ และเป็นวล็อกเกอร์ออนไลน์ โจโกวีมีหลาน 5 คน แบ่งเป็น หลานชายและหลานสาวจากกิบรัน (เกิดใน พ.ศ. 2559 และ 2562 ตามลำดับ) และหลานสาวกับหลานชาย 2 คนจากกาฮียัง (เกิดใน พ.ศ. 2561, 2563 และ 2565 ตามลำดับ)
โจโกวีได้รับการอธิบายว่าเป็น "มุสลิมแต่มีทัศนะทางโลกอย่างกว้างขวาง" คำกล่าวของเขาใน พ.ศ. 2562 ว่าศาสนาและการเมืองควรแยกออกจากกัน กระตุ้นให้เกิดการถกเถียงว่าเขากำลังส่งเสริมฆราวาสนิยมในประเทศหรือไม่ ในเดือนมิิถุนายน พ.ศ 2556 มีการเผยแพร่ภาพยนตร์ชื่อ โจโกวี ที่พรรณนาถึงช่วงวัยเด็กถึงวัยหนุ่มของเขา เขาแสดงความไม่เห็นด้วยกับภาพยนตร์เรื่องนี้ โดยกล่าวว่า เขารู้สึกว่าชีวิตของตนเรียบง่ายและไม่คู่ควรที่จะถูกดัดแปลงเป็นภาพยนตร์
The Economist รายงานว่าโจโกวี "ชอบเพลงร็อคเสียงดัง" และถือครองกีตาร์เบสที่ลงลายเซ็นของรอเบิร์ต ทรูฮีโยจากวงเฮฟวีเมทัล เมทัลลิกา ซึ่งถูกทาง KPK ยึดไว้ ในเดือนพฤศจิกายน พ.ศ. 2560 ลาร์ส เลิกเกอ รัสมุสเซิน นายกรัฐมนตรีเดนมาร์กที่เดินทางมายังจาการ์ตาอย่างเป็นทางการ ให้กล่องไวนิล Master of Puppets ของเมทัลลิกาในฐานะของขวัญทางการทูตแก่โจโกวี กล่องนี้ลงลายเซ็นจากลาส อุลเร็ก มือกลองและผู้ร่วมก่อตั้งวงที่เป็นชาวเดนมาร์ก ภายใต้นโยบายความโปร่งใสของเขา โจโกวีจ่ายเงิน 11 ล้านรูปียะฮ์ (800 ดอลลาร์สหรัฐ) จากเงินส่วนตัวของเขาเพื่ออ้างสิทธิ์บันทึกนี้ ซึ่งได้รับการประกาศให้เป็นทรัพย์สินของรัฐ เพื่อหลีกเลี่ยงข้อกล่าวหาเรื่องความพึงพอใจ เขายังเป็นแฟนวงเมทัลอื่น ๆ เช่น แลมบ์ออฟก็อด, Carcass และเนปาล์มเดธ
อลิเซีย ซิลเวอร์สโตน
อลิเซีย ซิลเวอร์สโตน (Alicia Silverstone) เกิดเมื่อวันที่  4 ตุลาคม พ.ศ. 2519 (ค.ศ. 1976) ที่ซานฟรานซิสโก รัฐแคลิฟอร์เนีย สหรัฐอเมริกา
เริ่มต้นวงการการแสดงในวงการโทรทัศน์ของอเมริกา เป็นที่รู้จักจากการแสดงในมิวสิกวิดีโอของแอโรสมิธ ในเพลงเครซีและไครอินร่วมกับลิฟ เทเลอร์ จนเป็นที่รู้จัก และยังได้แสดงในภาพยนตร์ของฮอลลีวูดหลายเรื่องได้แก่เรื่อง Clueless ในปี พ.ศ. 2538 (ค.ศ. 1995) และภาพยนตร์เรื่องอื่น ๆ เช่น Hideaway พ.ศ. 2538 (ค.ศ. 1995) Batman & Robin พ.ศ. 2540 (ค.ศ. 1997) Blast from the Past พ.ศ. 2541 (ค.ศ. 1998)  Love's Labour's Lost พ.ศ. 2542 (ค.ศ. 1999) เป็นต้น 1976
สมาชิกสภาผู้แทนราษฎรจังหวัดกาฬสินธุ์
จังหวัดกาฬสินธุ์ มีเขตเลือกตั้งสมาชิกสภาผู้แทนราษฎร 6 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นกาฬสินธุ์ยังเป็นเพียงอำเภอหนึ่งของจังหวัดมหาสารคาม
ปี พ.ศ. 2490 กาฬสินธุ์ยกฐานะขึ้นมาเป็นจังหวัด และในการเลือกตั้ง พ.ศ. 2491 จังหวัดกาฬสินธุ์ มีสมาชิกสภาผู้แทนราษฎรคนแรก คือ นายกว้าง ทองทวี
วัดพระศรีรัตนมหาธาตุราชวรวิหาร
วัดพระศรีรัตนมหาธาตุราชวรวิหาร  ตั้งอยู่ที่  หมู่ 6 ตำบลศรีสัชนาลัย อำเภอศรีสัชนาลัย จังหวัดสุโขทัย สถานะของวัดในปัจจุบันเป็นพระอารามหลวงชั้นเอก ชนิดราชวรวิหาร สังกัดมหานิกาย
ประวัติ
ไม่มีหลักฐานการสร้างที่แน่ชัด แต่ดูจากหลักฐานทางโบราณคดีแล้ว วัดนี้มีอายุตั้งแต่สมัยขอมเรืองอำนาจ คือ ประมาณ 800 ปีมาแล้วเป็นอย่างต่ำ ซึ่งความจริงอาจสามารถกำหนดอายุได้มากกว่านี้เพราะที่ตั้งของวัดมีลักษณะเป็นศูนย์กลางของชุมชนหรือเมืองบริเวณนี้ คือ เมืองเชลียง ซึ่งเป็นเมืองที่มีชีวิตอยู่ร่วมสมัยกับยุคทวารวดี
วัดนี้เป็นวัดสำคัญของเมืองเชลียง ปรากฏหลักฐานแน่ชัดในศิลาจารึกหลักที่ 1 และในสมัยกรุงธนบุรี เมื่อสมเด็จพระเจ้าตากสินมหาราชเสด็จไปปราบชุมนุมพระฝางเมืองสวางคบุรี แล้วได้เสด็จสมโภชพระบรมธาตุเมืองเชลียงนี้ด้วย และวัดนี้ยังเป็นที่สรงน้ำมูรธาภิเษก สำหรับพระเจ้าแผ่นดินใหม่ที่จะขึ้นเสวยราชสมบัติมาแต่ครั้งโบราณกาล
โบราณสถานภายในวัด
วัดพระศรีรัตนมหาธาตุเป็นกลุ่มโบราณสถานขนาดใหญ่ที่สำคัญมีดังนี้
ปรางค์ประธาน
ปรางค์ประธานวัดก่อด้วยศิลาแลงฉาบปูนเสร็จแล้วลงสีชาดทับ ลักษณะรูปแบบสถาปัตยกรรมจัดอยู่ในสมัยอยุธยาตอนต้น นักประวัติศาสตร์ศิลปะ ประมาณไว้ที่ พุทธศักราช 2017 ภายในองค์พระปรางค์มีสถูปรูปดอกบัวตูมขนาดเล็กโผล่ขึ้นมาคล้ายถูกสร้างครอบทับ น่าจะบรรจุสิ่งของสำคัญสำหรับการบูชาอยู่ ชาวบ้านเรียกกันว่า "หัวใจพระพุทธเจ้า" ตามผนังภายใน องค์ปรางค์พบว่ามีร่องรอยเดิมคงมีจิตรกรรมฝาผนัง แต่ลบเลือนไปมากเขียนด้วยสีแดงแบบโบราณ ลายพรรณพฤกษา ส่วนบริเวณเรือนธาตุด้านหน้ามีบันไดขึ้นองค์ปรางค์ได้
ลักษณะฐานปรางค์องค์นี้ มีเป็นวิหารคด 3 ชั้น ก่อผนังทึบ และเจาะช่องแสง ฐานปรางค์แผ่ขยายกว้างออกไปทั้ง 3 ด้าน (ด้านหน้าเป็นพระวิหาร) คล้ายสร้างครอบสถูปหรือเจดีย์ที่สำคัญไว้ภายใน มีอายุอยู่ ในช่วงก่อนสุโขทัยตอนต้น เนื่องจากขุดค้นพบฐานโบราณคดีก่อด้วยอิฐอยู่ใต้ฐานพระวิหารหลวง นอกจากนี้ยังพบกระเบื้องเชิงชายรูปนางอัปสรและเทวดา ซึ่งมีลักษณะร่วมสมัยศิลปะเขมรแบบบายน เช่นเดียวกับลายปูนปั้นยอดซุ้มประตูกำแพงวัด ซึ่งทำเป็นรูปพระโพธิสัตว์อวโลกิเตศวร อยู่ด้านบนทั้ง 4 ทิศ ด้านล่างเป็นรูปเทพธิดานั่งในกรอบ ซุ้มด้านล่างเป็นรูปนางอัปสรร่ายรำ ฐานพระวิหารหลวงพ่อโตอยู่ด้านหน้าพระปรางค์ ภายในประดิษฐานพระพุทธรูปขนาดใหญ่ปางมารวิชัย ประทับอยู่ตรงกลางขนาบด้วยพระพุทธรูปขนาดเล็กประทับยืนทั้ง 2 ข้าง ถัดจากพระพุทธรูปปางมาร วิชัยทางด้านขวามีพระพุทธรูปปั้นปางลีลาที่มีลักษณะงดงาม
กำแพง
กำแพงวัดเป็นศิลาแลงแท่งกลมขนาดใหญ่ปักเรียงชิดติดกันเป็นรูปสี่เหลี่ยมผืนผ้ากว้าง 60 เมตร ยาว 90 เมตร มีคานทับหลังกำแพง มีทางเข้าออกด้านหลัง เหนือซุ้มประตูทำเป็นรูปคล้ายหลังคา ยอดเหนือซุ้มขึ้นไปปั้นปูนเป็นรูปพระโพธิสัตว์อวโลกิเตศวร
มณฑปพระอัฏฐารส
มณฑปพระอัฏฐารสอยู่ด้านหลังของพระธาตุมุเตา เดิมน่าจะเป็นมณฑปพระสี่อริยาบท ต่อมาได้ซ่อมแซมดัดแปลงภายในซุ้มคูหายังมีพระพุทธรูปปูนปั้นยืนอยู่ เดิมเป็นมณฑปมุงหลังคาด้วยกระเบื้องดินเผา
วิหารสองพี่น้อง
วิหารสองพี่น้องอยู่ทางซ้ายพระอัฏฐารส ก่อด้วยศิลาแลง มีพระพุทธรูปปูนปั้นปางมารวิชัย 2 องค์อยู่บนแท่นพระ จากการขุดค้นทางโบราณคดีพบว่าฐานวิหารสองพี่น้องก่อทับโบราณสถานที่ก่ออิฐ ข้างขวาพระวิหารหลวงพ่อสองพี่น้องพบฐานรอยพระพุทธบาทด้วย ลักษณะพระพุทธรูปทั้งสององค์เป็นพุทธศิลป์แบบสุโขทัยที่มีความงดงามยิ่ง แต่ทั้งนี้เศียรพระองค์น้องหรือองค์ด้านหน้า ชาวบ้านเล่ากันว่า กรมศิลปากรตัดเอาของจริงไป แล้วปั้นของใหม่มาสรวมแทน เมื่อไม่กี่ปีที่ผ่านมาก็ปรากฏมีคนร้ายหักนิ้วพระพุทธรูปให้ได้รับความเสียหาย
โบสถ์
โบสถ์ตั้งอยู่ด้านหน้าพระวิหาร ปัจจุบันทางวัดได้บูรณปฏิสังขรณ์ใหม่ทั้งหลังโดยสร้างทับโบสถ์เดิม ยังปรากฏรากฐานศิลาแลงด้านหลังพระอุโบสถพอเป็นที่สังเกต รวมทั้งใบเสมาหินชนวนคู่ รอบพัทธสีมาก็จัดว่าเป็นของที่มีมาแต่โบราณ โดยพัทธสีมาของพระอุโบสถนี้สันนิษฐานว่านำมาจากเมืองสุโขทัยเก่า เพราะเหมือนกับรูปแบบที่พบมากมายในเมืองสุโขทัย อีกทั้งเมืองศรีสัชนาลัยไม่มีแหล่งหินชนวนในลักษณะนี้ ภาพถ่ายเก่าบางแหล่งยังพอสังเกตได้ว่าก่อนที่จะมีการสร้างโบสถ์ใหม่ทับลงไป ส่วนที่เหลืออยู่ขณะนั้น คือ เสา ผนังด้านหลัง และองค์พระประธานที่มีสภาพชำรุด แต่พอสังเกตเห็นได้ว่ามีพุทธศิลป์พระพักตร์ค่อนไปทางอยุธยา และมีขนาดย่อมกว่าองค์พระประธานในวิหารหลวงหน้าองค์พระปรางค์ประธานวัด
Pseudodactylogyridae
Pseudodactylogyridae เป็นวงศ์ของหนอนตัวแบนที่อยู่ในอันดับ Dactylogyridea
วงศ์ในอันดับนี้ ได้แก่:
รูปสามสิบเหลี่ยม
thumb|รูปสามสิบเหลี่ยมด้านเท่า ในทางเรขาคณิต รูปสามสิบเหลี่ยม (อังกฤษ tricontagon) คือ รูปหลายเหลี่ยมที่มี 30 ด้าน และมี 30 มุม'''
รูปสามสิบเหลี่ยมปกติ หรือ รูปสามสิบเหลี่ยมด้านเท่า นั้นมีมุมภายในมุมละ 168° ส่วนพื้นที่ของรูปสามสิบเหลี่ยมด้านเท่า ที่มีความยาวด้าน a เท่ากับ
ปาแลเดอชาโย
ปาแลเดอชาโย (Palais de Chaillot) ตั้งอยู่ฝั่งตรงข้ามหอไอเฟลคนละฝั่งของแม่น้ำแซน ในเขตที่ 16 ของปารีส ตั้งอยู่บนที่ตั้งเดิมของ ปาแลดูว์ทรอกาเดโร (Palais du Trocadéro) ซึ่งเป็นที่มาของชื่อเรียกสั้นของสถานที่นี้ว่า ทรอกาเดโร (Trocadéro) อาคารขนาดใหญ่แห่งนี้สร้างขึ้นเพื่อใช้จัดงานนิทรรศการ Exposition Internationale des Arts et Techniques dans la Vie Moderne ซึ่งจัดขึ้น ณ กรุงปารีส ในระหว่างวันที่ 25 พฤษภาคม - 25 พฤศจิกายน ค.ศ. 1937 สร้างในสถาปัตยกรรมแบบฟื้นฟูคลาสสิก (Neo-Classic)
อาคารแห่งนี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1980
อาคารหลังเก่า (ปาแลดูว์ทรอกาเดโร)
ในการแสดงนิทรรศการนานาชาติ (Exposition Universelle) ประจำปีค.ศ. 1878 นั้นได้มีการก่อสร้างอาคารขนาดใหญ่บนเนินเขาชาโย (Colline de Chaillot) โดยใช้ชื่อเดียวกันว่าปาแลดูว์ทรอกาเดโร ซึ่งใช้เป็นสถานที่รองรับการจัดประชุมสำหรับองค์กรนานาชาติต่าง ๆ ในระหว่างงานนิทรรศการ โดยได้สร้างเป็นแบบโรงละครขนาดใหญ่ ประกอบด้วยอาคารขนาดทั้งสองข้าง และหอสูงจำนวนสองแห่ง สร้างในสถาปัตยกรรมผสมผสานแบบตะวันออก (แบบแขกมัวร์) กับสถาปัตยกรรมแบบสำคัญในอดีต โดยเฉพาะอย่างยิ่ง สถาปัตยกรรมไบแซนไทน์ ซึ่งเป็นผลงานการออกแบบของกาบรีแยล ดาวียู (Gabriel Davioud) ภายในโรงละครนั้นเป็นที่ตั้งของออแกนขนาดใหญ่ผลงานของอาริสตีด กาวาเย-กอล (Aristide Cavaillé-Coll) ซึ่งถือเป็นออร์แกนขนาดใหญ่ชุดแรกในประเทศฝรั่งเศสที่ได้ติดตั้งในโรงละคร (ต่อมาออแกนชุดนี้ได้ถูกย้ายมาไว้ที่โรงละครมอริส ราแวล (Auditorium Maurice Ravel) ที่เมืองลียง ตั้งแต่ปี ค.ศ. 1977 ตราบจนปัจจุบัน) ตัวอาคารในสมัยนั้นไม่ค่อยได้รับความนิยมอันมีสาเหตุมาจากค่าก่อสร้างที่เกินจากงบประมาณ ซึ่งเป็นสาเหตุหนึ่งของความล่าช้าในการก่อสร้าง
ในบริเวณสวนนั้น ยังมีรูปปั้นรูปสัตว์ขนาดใหญ่จำนวนสองรูป เป็นรูปช้าง และรูปแรด ซึ่งถูกย้ายมาเก็บไว้ที่พิพิธภัณฑ์ออร์แซในระหว่างช่วงการรื้อถอนอาคารหลังเดิม และต่อมาได้ย้ายมาตั้งอยู่บริเวณทางเข้าหลักของพิพิธภัณฑ์ออร์แซตั้งแต่ปี ค.ศ. 1986 เป็นต้นมา
อาคารปัจจุบัน
ต่อมาได้มีการรื้อถอนอาคารเดิมขึ้น โดยแทนที่ด้วยอาคารแบบใหม่ ซึ่งจะใช้เปิดตัวในงานการแสดงนิทรรศการนานาชาติประจำปี ค.ศ. 1937 โดยใช้ชื่อใหม่ว่า ปาแลเดอชาโย (Palais de Chaillot) โดยได้สร้างถัดขึ้นไปบนยอดเนินเขาแทน โดยการออกแบบนั้นได้ถูกเรียกว่าเป็นแบบสมัยใหม่หรืออาร์ต-เดโคยุคปลาย ซึ่งเป็นผลงานออกแบบของเลอง อาเซมา (Léon Azéma), ฌัก การ์ลูว์ (Jacques Carlu) และหลุยส์-อีปอลิต บัวโล (Louis-Hippolyte Boileau) โดยมีลักษณะที่คล้ายคลึงกับอาคารเดิม คือ มีตัวอาคารยื่นออกเป็นปีกทั้งสองข้าง โดยเป็นลักษณะโค้ง โดยสร้างบนรากฐานของอาคารเดิมทั้งหมด เว้นแต่เพียงว่า ปีกโค้งทั้งสองอาคารนั้นเป็นอาคารแยกกัน โดยไม่มีอาคารเชื่อมตรงกลาง แต่เว้นเป็นลานจัตุรัสเปิดโล่งแทน โดยสามารถเห็นทิวทัศน์ของหอไอเฟลได้จากจัตุรัสทรอกาเดโรผ่านจากลานว่างแห่งนี้ได้เลย
ในปัจจุบันภายในตัวอาคารเป็นที่ตั้งของพิพิธภัณฑ์ต่าง ๆ ดังนี้ บริเวณลานทางเดินแห่งนี้เป็นสถานที่ซึ่งอดอล์ฟ ฮิตเลอร์ ได้ยืนถ่ายรูปพร้อมฉากหลังซึ่งเป็นหอไอเฟลในระหว่างการเยี่ยมชมครั้งสั้น ๆ ในปีค.ศ. 1940 ซึ่งต่อมาในภายหลังกลายเป็นภาพเชิงสัญลักษณ์ของสงครามโลกครั้งที่ 2
นอกจากนี้ ที่แห่งนี้ยังเป็นสถานที่ซึ่งสมัชชาใหญ่แห่งสหประชาชาติได้ตกลงประกาศปฏิญญาสากลว่าด้วยสิทธิมนุษยชน เมื่อวันที่ 10 ธันวาคม ค.ศ. 1948 ซึ่งได้มีการสร้างอนุสรณ์สถานเป็นแท่นหิน และบนลานว่างแห่งนี้จึงมีชื่อใหม่ว่า "แอ็สปลานาดเดดรัวเดอลอม" (Esplanade des Droits de l'Homme) และยังเคยเป็นที่ทำการชั่วคราวขององค์การสนธิสัญญาป้องกันแอตแลนติกเหนือ (นาโต) ในระหว่างการก่อสร้างที่ทำการถาวรในสมัยนั้น ซึ่งเรียกว่า "Palais de l'OTAN" (ในปัจจุบันเป็นที่ตั้งของมหาวิทยาลัยปารีส-โดฟีน)
โรงเรียนบริษัทไทยกสิกรสงเคราะห์
โรงเรียนบริษัทไทยกสิกรสงเคราะห์ หมู่ที่ 77 หมู่ 1 บ้านไร่หนึ่ง ตำบลบึง อำเภอศรีราชา จังหวัดชลบุรี สังกัดสำนักงานเขตพื้นที่การศึกษาประถมศึกษาชลบุรี เขต 3
ประวัติ
โรงเรียนบริษัทไทยกสิกรสงเคราะห์ ก่อสร้างเมื่อ พ.ศ. 2494 โดยความริเริ่มของหม่อมหลวงยวง อิศรเสนา หัวหน้าบริษัทน้ำตาลทรายไทยกสิกรอุตสาหกรรม จำกัด โดยติดต่อคณะกรรมการอำเภอศรีราชา และอธิบดีกรมสามัญศึกษา ต่อมา กระทรวงศึกษาธิการได้อนุมัติงบประมาณ 76,000 บาท เพื่อก่อสร้างอาคารเรียนแบบ ป.1 ข. จำนวน 4 ห้องเรียนกับอีก 1 มุข ก่อสร้างเสร็จสิ้นเมื่อวันที่ 12 เมษายน พ.ศ. 2494 และได้เปิดทำการเรียนการสอนในระดับชั้น ป.1 - ป.4 เมื่อวันที่ 1 พฤษภาคม พ.ศ. 2494 โดยมีนายนิพนธ์ สุขสวัสดิ์ รักษาการครูใหญ่ ต่อมาในปี พ.ศ. 2534
โรงเรียนได้รับคัดเลือกจากสำนักงานการประถมศึกษาจังหวัดชลบุรีให้เป็นโรงเรียนในโครงการขยายโอกาสทางการศึกษาสอนจนถึงระดับชั้นมัธยมศึกษาปีที่ 3 ผู้บริหารคนปัจจุบัน ชื่อ นายอรรถกฤต แป้นเชื้อ ดำรงตำแหน่งผู้อำนวยการสถานศึกษา วิทยฐานะชำนาญการพิเศษ
รูปห้าสิบเหลี่ยม
thumb|รูปห้าสิบเหลี่ยมด้านเท่า ในทางเรขาคณิต รูปห้าสิบเหลี่ยม (อังกฤษ pentacontagon) คือ รูปหลายเหลี่ยมที่มี 50 ด้าน และมี 50 มุม'''
รูปห้าสิบเหลี่ยมปกติ หรือ รูปห้าสิบเหลี่ยมด้านเท่า นั้นมีมุมภายในมุมละ 172.8° ส่วนพื้นที่ของรูปห้าสิบเหลี่ยมด้านเท่า ที่มีความยาวด้าน a เท่ากับ
Spathebothriidae
Spathebothriidae เป็นวงศ์ของหนอนตัวแบนที่อยู่ในอันดับ Spathebothriidea
วงศ์ในอันดับนี้ ได้แก่: